มีสีดำออกมาจากอวัยวะเพศหญิงไม่มั่นใจว่าตกขางหรือป่าวมีอาการปวดอวัยวะนิดๆค่ะอยากทราบว่าเป็นอะไร.
สวัสดีค่ะ Rakmueang,สีดำที่ออกมาจากอวัยวะเพศ ไม่น่าใช่ตกขาว แต่น่าจะเป็นเลือดเก่า หรือเลือดที่มีปริมาณน้อยๆ ซึ่งอาจเกิดจาก- เป็นเลือดในช่วงแรกที่ประจำเดือนกำลังจะเริ่มมา- มีการตั้งครรภ์แล้วมีภาวะแทรกซ้อนเกิดขึ้น- มีการอักเสบติดเชื้อในโพรงมดลูก มักมีตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากอยู่ในช่วงวันที่ที่มีประจำเดือนมา ก็อาจสังเกตต่อไปอีก 1-2 วันหากหลังจากนี้ ได้มีเลือดสีแดงออกมา และมานาน 2-7 วัน ก็แสดงว่าเป็นประจำเดือนที่ปกติดีค่ะ แต่หากไม่มีเลือดประจำเดือนตามมา และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และยังคงมีสีดำออกอีกเรื่อยๆ หรือยังคงมีอาการปวดอวัยวะเพศ ปวดท้องน้อย ก็ควรไปพบสูติ-นรีแพทย์เพื่อตรวจหาและรักษาค่ะ